Nr. L 219/56 De Europæiske Fællesskabers Tidende 28. 7. 82 RÅDETS AFGØRELSE af 19. juli 1982 om indgåelse af aftalen i form af brevveksling mellem Det europæiske økonomiske Fællesskab og republikken Indonesien om indførsel af maniok fra Indonesien og andre leverandørlande, der er medlemmer af GATT (82/496/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 113, under henvisning til henstilling fra Kommssionen, og ud fra følgende betragtninger : På grund af den måde, markedssituationen for visse landbrugsprodukter i Fællesskabet har udviklet sig på, bør der træffes foranstaltninger med henblik på at opnå en større stabilitet på Fællesskabets marked, bl. a. for maniok ; der er med henblik herpå blevet ført forhandlinger i henhold til artikel XXVIII i GATT for midlertidigt at suspendere Fællesskabets toldindrømmelse i forbin- delse med indførsel af produkter henhørende under pos 07.06 A i den fælles toldtarif ; under disse forhandlinger er der indgået en aftale med Indonesien i dette lands egenskab af vigtigste leveran- dørland ; ifølge denne aftale kan Fællesskabet for produkter henhørende under pos. 07.06 A i den fælles toldtarif begrænse opkrævningen af importafgift med en værdi- sats på højst 6 % til visse mængder — TRUFFET FØLGENDE AFGØRELSE : Artikel 1 Aftalen i form af brevveksling mellem Det europæiske økonomiske Fællesskab og republikken Indonesien om indførsel af maniok fra Indonesien og andre leve- randørlande, der er medlemmer af GATT, godkendes herved på Fællesskabets vegne. Teksten til aftalen er knyttet til denne afgørelse. Artikel 2 Rådets formand bemyndiges til at udpege den person, der er beføjet til at undertegne aftalen med bindende virkning for Fællesskabet. Udfærdiget i Bruxelles, den 19. juli 1982. På Rådets vegne K. OLESEN Formand